9.3.2023
FI
Euroopan unionin virallinen lehti
L 71/11
KOMISSION TÄYTÄNTÖÖNPANOASETUS (EU) 2023/514, annettu 8 päivänä maaliskuuta 2023, täytäntöönpanoasetuksen (EU) 2021/405 muuttamisesta siltä osin kuin on kyse pitkälle jalostetuista tuotteista, sellaisten kolmansien maiden luettelosta, joilla on hyväksytyt valvontasuunnitelmat, sekä Moldovan sisällyttämisestä niiden kolmansien maiden luetteloon, joista A-luokan munina markkinoille saatettavien munien lähetysten tulo unioniin on sallittua (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta 15 päivänä maaliskuuta 2017 annetun Euroopan parlamentin ja neuvoston asetuksen (EU) 2017/625 (1) (virallista valvontaa koskeva asetus) ja erityisesti sen 127 artiklan 2 kohdan,
sekä katsoo seuraavaa:
(1)
Asetusta (EU) 2017/625 täydennetään komission delegoidulla asetuksella (EU) 2022/2292 (2), jolla pyritään varmistamaan, että kolmansista maista tai niiden alueilta tulevat elintarviketuotantoeläinten ja tiettyjen ihmisravinnoksi tarkoitettujen tavaroiden lähetykset ovat tiettyjen unionin elintarviketurvallisuutta koskevien vaatimusten tai vähintään niitä vastaaviksi todettujen vaatimusten mukaisia.
Kyseisessä asetuksessa yksilöidään ne ihmisravinnoksi tarkoitetut eläimet ja tavarat, joihin sovelletaan vaatimusta, jonka mukaan niiden on tultava asetuksen (EU) 2017/625 126 artiklan 2 kohdan a alakohdassa tarkoitettuun luetteloon sisältyvästä kolmannesta maasta tai sen alueelta.
(2)
Delegoidun asetuksen (EU) 2022/2292 7 artiklassa säädetään, että tiettyjen elintarviketuotantoeläinten, eläinperäisten tuotteiden ja yhdistelmätuotteiden lähetysten tulo unioniin sallitaan ainoastaan sellaisesta kolmannesta maasta, joka sisältyy luetteloon kolmansista maista, joista kyseisten lähetysten tulo unioniin on sallittua.
(3)
Komission täytäntöönpanoasetuksessa (EU) 2021/405 (3) vahvistetaan ne kolmansien maiden tai niiden alueiden luettelot, joista tiettyjen ihmisravinnoksi tarkoitettujen pitkälle jalostettujen tuotteiden lähetysten tulo unioniin on sallittua.
(1) EUVL L 95, 7.4.2017, s. 1.
(2) Komission delegoitu asetus (EU) 2022/2292, annettu 6 päivänä syyskuuta 2022, Euroopan parlamentin ja neuvoston asetuksen (EU) 2017/625 täydentämisestä siltä osin kuin on kyse elintarviketuotantoeläinten ja tiettyjen ihmisravinnoksi tarkoitettujen tavaroiden lähetysten unioniin tuloa koskevista vaatimuksista (EUVL L 304, 24.11.2022, s. 1).
(3) Komission täytäntöönpanoasetus (EU) 2021/405, annettu 24 päivänä maaliskuuta 2021, niiden kolmansien maiden tai kolmansien maiden alueiden luetteloista, joista tiettyjen ihmisravinnoksi tarkoitettujen eläinten ja tavaroiden tulo unioniin on sallittua Euroopan parlamentin ja neuvoston asetuksen (EU) 2017/625 mukaisesti (EUVL L 114, 31.3.2021, s. 118).